Shaitan
شیطان خدا کے دربار تک نہیں پہنچا۔ وہ جہاں تھا وہیں اس کے ساتھ مکالمہ ہوا۔ وہ ایک ہی فرد تھا۔ شیطان اپنے غرور کی وجہ سے خود گم راہ ہوا مگر الزام خدا کو دیا کہ اس نے اسے آدم کو سجدہ کرنے کی آزمایش میں ڈالا اس لیے وہ گم راہ ہوا۔ ایسا ہی رویہ اس انسان کا بھی ہوتا ہے جو اپنی غلطی کا الزام دوسرے کو دیتا ہے۔ شیطان رجوع کرتا تو اس کے لیے بھی توبہ کا دروازہ کھلا تھا۔ ابلیس کو قیامت تک مہلت نہیں دی گئی۔ وقت معلوم تک دی گئی تھی۔ مقرر وقت سے مراد اس کی موت ہے اس لیے وہ اپنی طبعی عمر گزار کر مر چکا۔ دیگر شیاطین ہیں جو اپنا کام کر رہے ہیں۔ آدم و حوا زمین ہی پر ایک باغ میں تھے جہاں شیطان بھی آ سکتا تھا۔ وہیں سے انھیں نکل جانے کا حکم دیا گیا تھا۔ نیچے اترنے کا مطلب آسمان سے نیچے اترنا نہیں بلکہ باغ سے نیچے اتر جانے کا ہے۔ باغ کسی اونچی جگہ پر ہوگا ۔ اس کے بارے میں علم نہیں کہ وہ باغ کہاں تھا۔ یہ باغ وہ جنت نہیں جو ابدی ہے اور ابھی بنی نہیں۔